CELEX: 32011R1241
Language: el
Date: 2011-11-30 00:00:00
Title: Εκτελεστικός κανονισμός (ΕΕ) αριθ. 1241/2011 της Επιτροπής, της 30ής Νοεμβρίου 2011 , περί καταργήσεως του εκτελεστικού κανονισμού (ΕΕ) αριθ. 1211/2011 για την εφαρμογή ορισμένων μειώσεων αλιευτικής προσπάθειας το 2011 λόγω υπεραλιεύσεων από ορισμένα κράτη μέλη κατά το προηγούμενο έτος

1.12.2011   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               L 318/14
            
         ΕΚΤΕΛΕΣΤΙΚΌΣ ΚΑΝΟΝΙΣΜΌΣ (ΕΕ) αριθ. 1241/2011 ΤΗΣ ΕΠΙΤΡΟΠΉΣ
   της 30ής Νοεμβρίου 2011
   περί καταργήσεως του εκτελεστικού κανονισμού (ΕΕ) αριθ. 1211/2011 για την εφαρμογή ορισμένων μειώσεων αλιευτικής προσπάθειας το 2011 λόγω υπεραλιεύσεων από ορισμένα κράτη μέλη κατά το προηγούμενο έτος
   Η ΕΥΡΩΠΑΪΚΗ ΕΠΙΤΡΟΠΗ,
   Έχοντας υπόψη τη Συνθήκη για τη λειτουργία της Ευρωπαϊκής Ένωσης,
   Έχοντας υπόψη τον κανονισμό (ΕΚ) αριθ. 1224/2009 του Συμβουλίου, της 20ής Νοεμβρίου 2009, περί θεσπίσεως κοινοτικού συστήματος ελέγχου της τήρησης των κανόνων της κοινής αλιευτικής πολιτικής, τροποποιήσεως των κανονισμών (ΕΚ) αριθ. 847/96, (ΕΚ) αριθ. 2371/2002, (ΕΚ) αριθ. 811/2004, (ΕΚ) αριθ. 768/2005, (ΕΚ) αριθ. 2115/2005, (ΕΚ) αριθ. 2166/2005, (ΕΚ) αριθ. 388/2006, (ΕΚ) αριθ. 509/2007, (ΕΚ) αριθ. 676/2007, (ΕΚ) αριθ. 1098/2007, (ΕΚ) αριθ. 1300/2008, (ΕΚ) αριθ. 1342/2008 και καταργήσεως των κανονισμών (ΕΟΚ) αριθ. 2847/93, (ΕΚ) αριθ. 1627/94 και (ΕΚ) αριθ. 1966/2006 (1), και ιδίως το άρθρο 106 παράγραφος 1,
   Εκτιμώντας τα ακόλουθα:
   
               (1)
            
            
               Με τον εκτελεστικό κανονισμό (ΕΕ) αριθ. 1211/2011 της Επιτροπής (2) μειώνεται για ορισμένα κράτη μέλη η μέγιστη επιτρεπτή αλιευτική προσπάθεια όπως καθορίζεται στον κανονισμό (ΕΕ) αριθ. 57/2011 του Συμβουλίου (3) και, για ορισμένες ζώνες και τύπους αλιείας στον κανονισμό (ΕΚ) αριθ. 1415/2004 του Συμβουλίου (4).
            
         
               (2)
            
            
               Με βάση την πρόσφατη αλληλογραφία με ορισμένα κράτη μέλη, υπάρχει ανάγκη για πρόσθετη εξακρίβωση των πληροφοριών στις οποίες στηρίζεται ο εκτελεστικός κανονισμός (ΕΕ) αριθ. 1211/2011, και των ποσοτήτων προσπάθειας που αφαιρέθηκαν, όπως ορίζεται στο παράρτημα του εκτελεστικού κανονισμού (ΕΕ) αριθ. 1211/2011.
            
         
               (3)
            
            
               Λαμβανομένου υπόψη ότι ο εκτελεστικός κανονισμός (ΕΕ) αριθ. 1211/2011 θα είναι άμεσα εφαρμοστέος σε κάθε κράτος μέλος μετά την έναρξη ισχύος του, και λαμβανομένου υπόψη του άμεσου αντικτύπου που μπορεί να έχει στις αλιευτικές δραστηριότητες ορισμένων φορέων της ΕΕ, είναι σκόπιμο να καταργηθεί ο κανονισμός από την εν λόγω ημερομηνία εν αναμονή της ανωτέρω εξακριβώσεως των πληροφοριών και της αντικαταστάσεώς του από νέο κανονισμό. Αυτό ισχύει με την επιφύλαξη της υποχρέωσης της Επιτροπής να προβεί, λόγω υπεραλίευσης το 2010, σε μειώσεις της αλιευτικής προσπάθειας κατά τα επόμενα έτη,
            
         ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:
   Άρθρο 1
   Ο εκτελεστικός κανονισμός (ΕΕ) αριθ. 1211/2011 καταργείται.
   Άρθρο 2
   Ο παρών κανονισμός αρχίζει να ισχύει την ημέρα της δημοσίευσής του στην Επίσημη Εφημερίδα της Ευρωπαϊκής Ένωσης.
   
   Εφαρμόζεται από την 1η Δεκεμβρίου 2011.
   
      Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.
      Βρυξέλλες, 30 Νοεμβρίου 2011.
      
         
            Για την Επιτροπή
         
         
            Ο Πρόεδρος
         
         José Manuel BARROSO
      
   
   
      (1)  ΕΕ L 343 της 22.12.2009, σ. 1.
   
      (2)  ΕΕ L 308 της 24.11.2011, σ. 15.
   
      (3)  ΕΕ L 24 της 27.1.2011, σ. 1.
   
      (4)  ΕΕ L 258 της 5.8.2004, σ. 1.